****

**Knjižnica Mirana Jarca Novo mesto**

**Rozmanova 28**

**8000 Novo mesto**

**Bojana Medle / 07 393 46 13 / 040 421 805 / bojana.medle@kmj.si**

**SPOROČILO ZA JAVNOST**

**Spraševali se bodo o vrednosti knjižnic**

**Knjižnica Mirana Jarca Novo mesto in Gradska knjižnica »Ivan Goran Kovačić« iz Karlovca pripravljata že 15. strokovno srečanje »Knjižnica – igrišče znanja in zabave« z mednarodno udeležbo. Srečanje bo potekalo pod sloganom »Koliko je vredna moja knjižnica«.**

*Novo mesto, 8. oktober 2019* – *Kaj se je zaradi delovanja knjižnic spremenilo? Kdo bi jih pogrešal, če jih ne bi bilo? Zakaj bi jih pogrešali? Kakšno vrednost ustvarjajo za družbo, ki je nihče drug ne more?*

To so vprašanja, na katera bodo skušali odgovoriti vabljeni hrvaški in slovenski strokovnjaki s področij knjižničarstva in drugih znanstvenih disciplin. Tema letošnjega posveta je namreč vrednost knjižnice pri vseh, ki tako ali drugače sooblikujejo njeno delovanje in poslovanje. Iskali bodo odgovore, kako je vpliv knjižnice sploh mogoče raziskati, izmeriti in ustrezno predstaviti javnostim ter ugotavljali vrednost knjižnice v očeh posameznikov različnih družbenih segmentov.

Strokovno srečanje bo potekalo v **četrtek, 10. oktobra 2019, od 9.30** dalje v prireditvenem atriju novomeške knjižnice.

Vljudno vabljeni.